ناس کورد-
ئەمیندارێتى گشتى پەرلەمانى عێراق تاوتوێى ئامادەکارییەکانى کرد بۆ بەستنى کۆبوونەوەى تایبەت بە سوێندخواردنى پەرلەمانتارانى خولى نوێ.
فەرمانگەى راگەیاندنى پەرلەمان ئەمڕۆ یەکشەممە لەبەیاننامەیەکدا کە دەست "ناس کورد" کەوتووە رایگەیاند، ئەمڕۆ ئەمیندارێتى پەرلەمان کۆبووەتەوە و تاوتوێی ئامادەکاریی تەکنیکى و لۆجیستییان کردووە بۆ بەستنى کۆبوونەوەى تایبەت بە سوێندخواردنى پەرلەمانتاران.
ئاماژە بەوەشکراوە، بەشداربووانى کۆبوونەوەکە هەروەها تاوتوێی پلان و میکانیزمى بەستنى کۆبوونەوەکەیان کردووە کە بڕیارە دواى پەسەندکردنى ئەنجامى هەڵبژاردن لەلایەن دادگاى فیدراڵییەوە ببەسترێت.